section_heading: Snimanje
paragraph_text: Ipak, početkom prosinca 1996. godine naglo su otkazani planovi za snimanje filma u Fiordlandu. Snimanje je završilo prije predviđenog, 11. prosinca 1996. godine. Međutim, sredinom mjeseca prosinca odobreni su planovi za snimanje uvodne sekvence na plaži u gradu Kauai, a sve nakon otkazivanja snimanja na Novom Zelandu. Snimanje u Kauaiju započelo je 20. prosinca 1996. godine i trajalo je dva dana. Premda je Spielberg bio prisutan cijelo vrijeme u gradu i premda je posjetio samo mjesto produkcije, uvodnu sekvencu je zapravo snimila pomoćna filmska ekipa. Premda se u filmu divljanje T-Rexa odvija u San Diegu, samo je jedna scena uistinu snimljena u tom gradu i to ona kada helikopter kompanije InGen nadlijeće pristanište i kreće se prema gradu. Ostale sekvence su snimljene u Burbanku (država Kalifornija).